Meie  intellektuaalomandi ning tehnoloogia valdkonna vandeadvokaat Ave Piik ning advokaat Pirjo Ant pidasid ettekande iga-aastasel ITechLaw konverentsil, mis toimus 25. - 26. mail 2009. a hotelli Swissotel konverentsikeskuses. Pirjo keskendus oma ettekandes Eesti kohtupraktika lahenditele, mis on seotud domeeninimede vaidlustega ning andis ülevaate domeeninimede registreerimisega ja haldusega seotud tulevikutrendidest. Ave ettekanne rääkis tehnoloogia ettevõtetega seotud ostu-müügi tehingutest, keskendudes eelkõige tehingute kirjeldamisele ostja aspektidest lähtuvalt.